**Fabio Cannavaro**|  |
| Asmeniniai duomenys |
| **Pilnas vardas** | Fabio Cannavaro |
| Gimimo data | 1973 m. rugsėjo 13 d. (50 metų) |
| Gimimo vieta | Neapolis, Italija |
| Ūgis | 1,76 m |
| Svoris | 75 kg |
| Klubai |
| Dabar žaidžia | Guangzhou Evergrande, Kinijos vyrų futbolo rinktinė (vyr. treneris) |
| **Pozicija** | gynėjas |
| Profesionalūs klubai\* |
| 1992-19951995-20022002-2004 2004-2006 2006-20092009-20102010-2011 | NapoliParmaInter MilanJuventusReal MadridJuventusAl-Ahli | 68 (2)212 (5)50 (2)74 (6)94 (0)27 (0)16 (2) |
| Nacionalinė komanda\*\* |
| 1997-2010 | Italija Italija | 136 (2) |
| \* Skaičiuojama tik pasirodymai ir įvarčiai vietinėje lygoje Duomenys 2010 m. gegužės 15 d. (EEST).
\*\* Nacionalinės komandos pasirodymų irįvarčių duomenys 2010 m.. |

**Fabijas Kanavaras** (g. 1973 m. rugsėjo 13 d.) – buvęs profesionalus italų futbolininkas, Italijos rinktinės gynėjas. Iki 2010 m. pasaulio futbolo čempionato rinktinėje sužaidęs 135 rungtynes, jis tapo šio pasiekimo rekordininkas per visą rinktinės istoriją.

2011 m. dėl kelio problemų baigė futbolininko karjerą ir tapo Al-Ahli klubo ambasadoriumi bei techniniu konsultantu.

Nuo 2017 m. italas yra klubo Guangzhou Evergrande vyriausias treneris, o 2019 m. pradėjo vadovauti Kinijos vyrų futbolo rinktinei.

Žaidimas klubuose
-----------------

Savo profesionalaus žaidėjo karjerą Fabio pradėjo 1992 m. prisijungdamas prie Napoli klubo. Nuo 1995 m. žaidė Parma komandoje, kurioje sužaidė 212 rungtynių. Nuo 2002 iki 2010 m. jis žaidė tokiuose Italijos klubuose kaip Milano Inter, Turino Juventus ir Ispanijoje Madrido Real klube.

2010 m. birželio 2 d. buvo paskelbta, kad po XIX pasaulio futbolo čempionato italas prisijungs prie JAE futbolo klubo Al-Ahli, su kuriuo pasirašė dvejų metų sutartį. Per 16 rungtynių italas pelnė du įvarčius. Po pirmo sezono JAE ekipa paskelbė nutraukianti sutartį su Fabio dėl nepateisintų vilčių. 2011 m. liepos 9 d. baigė profesionalaus futbolininko karjerą ir tapo treneriu.

Žaidimas nacionalinėje rinktinėje
---------------------------------

Nacionalinėje komandoje Fabio žaidė nuo 1997 m. sausio 22 d. Su rinktine žaidė 2006 m. pasaulio čempionate, kur buvo komandos kapitonas ir laimėjo pasaulio čempionų taurę.

2006 metų gruodį laimėjo FIFA Pasaulio metų žaidėjo (FIFA World Player of the Year) apdovanojimą, taip pat buvo išrinktas Europos metų futbolininku (European Footballer of the Year).

Žaidėjas dalyvavo ir XIX pasaulio futbolo čempionate, kuris vyko PAR 2010 m. Po šio čempionato, kuriame Italijos ekipa nesugebėjo pereiti į antrą etapą, italas paskelbė, kad baigia karjerą Italijos rinktinėje.

Pasiekimai
----------

* Pasaulio čempionas (2006 m.)

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Prancūzija 1998 | ketvirtfinalis | 5 | 0 | 1 | 0 | 0 |
| Korėja-Japonija 2002 | aštuntfinalis | 3 | 0 | 2 | 0 | 0 |
| Vokietija 2006 | 1 vieta | 7 | 0 | 0 | 0 | 0 |
| Pietų Afrika 2010 | I etapas | 3 | 0 | 1 | 0 | 0 |
| **Žemyno čempionatai** |
| Belgija-Nyderlandai 2000 | 2 vieta | 6 | 0 | 1 | 0 | 0 |
| Portugalija 2004 | I etapas | 2 | 0 | 2 | 0 | 0 |

Nuorodos
--------

1. ↑  Fabio Cannavaro profilis svetainėje National-Football-Teams.com
2. ↑  Cannavaro retires from football on medical advice
3. ↑  Fabio Cannavaro starting as ambassador for Dubai-based club Al Ahli
4. ↑
5. ↑